<classify> Mabingwa wa Ligi Kuu Soka Tanzania Bara Simba SC leo wametangaza kumwongezea mkataba wa miaka miwili mshambulizi wao hatari Meddie Kagere ambapo atasalia klabuni hapo mpaka mwaka 2021. Meddie Kagere ambaye msimu ulioisha hivi karibuni aliibuka mfungaji bora baada ya kufunga magoli 23 anakuwa mchezaji wa nne kubakishwa ndani ya Simba na watano kwa ujumla baada ya John Bocco, Jonas Mkude, Erasto Nyoni, Aishi Manula na Beno Kakolanya kumwaga wino tayari. Taarifa rasmi kutoka ukurasa wa Instagram wa Simba imesema, Mchezaji Bora na Mfungaji Bora wa mwaka Meddie Kagere ataendelea kuwa nasi tena kwa misimu miwili ijayo. Huyu ni hazina kwetu na bado yupo sana kwa Machampioni. Kuanzia jana mpaka leo asubuhi kulizuka tetesi kuwa Kagere yupo mbioni kujiunga na Mabingwa wa Kombe la Shirikisho Afrika Zamalek ya Misri kwa dau la shilingi bilioni 1.5, hivyo taarifa za kusaini kwake zimefuta kabisa tetesi hizo. Mchezaji Bora na Mfungaji Bora wa mwaka Meddie Kagere ataendelea kuwa nasi tena kwa misimu miwili ijayo. Huyu ni hazina kwetu na bado yupo sana kwa Machampioni. NguvuMoja A post shared by Simba Sports Club simbasctanzania on Jun 17, 2019 at 3:00am PDT  <topic>: michezo 